**Tájékoztató**

a Főpolgármesteri Hivatal Városdiplomáciai Csoport külsős hírlevelére feliratkozók személyes adatainak kezeléséről

Adatainak védelme fontos számunkra, ezért ezúton szeretnénk Önt tájékoztatni – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.

**1. Adatkezelő neve, elérhetőségei**

Budapest Főváros Főpolgármesteri Hivatal Városdiplomáciai Csoport

Székhely: 1052 Budapest, Városház u. 9-11. Levélcím: 1840 Budapest

E-mail: international@budapest.hu Telefon: +36 1 327- 1075

Honlap: <https://budapest.hu/Lapok/Fovaros/Testvervarosok.aspx>

**2. Adatvédelmi tisztviselő elérhetőségei**

dr. Kormány-Krivács Zita telefon: +36 1-999-9190 e-mail: adatvedelmitisztviselo@budapest.hu

**3. Az adatkezelés alapjául szolgáló jogszabályok**

a) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet

b) Az információs önrendelkezési jogról és az információszabadságról szóló 2011. évi CXII. törvény

**4. A kezelt személyes adatok köre, az adatkezelés célja, jogalapja**

|  |  |  |
| --- | --- | --- |
| **A személyes adat megnevezése** | **Az adatkezelés jogalapja** | **Az adatkezelés célja** |
| néve-mail cím | Az adatkezelés a Rendelet II. fejezet 6. cikk (1) bekezdés a) pontjával összhangban az érintett hozzájárulásán alapul.  | A személyes adatok kezelésére a Városdiplomáciai Csoport havi hírleveléhez történő hozzájutás érdekében kerül sor.  |

**Felhívjuk szíves figyelmét, hogy az adatkezeléshez adott hozzájárulását bármikor visszavonhatja, ezen szándékát a fent megadott elérhetőségeinken jelezni szíveskedjen, vagy a hírlevél címlistájáról bármikor leiratkozhat, a hírlevél alján található leiratkozás gombra kattintva.**

**5. Az adatkezelés időtartama**

A személyes adatokat az érintett adatkezeléshez adott hozzájárulásának visszavonásáig kezeljük, azaz a leiratkozásig/visszavonásig tart az adatkezelés. Az érintett bármikor leiratkozhat a hírlevélről és kérheti adatainak törlését adatbázisunkból.

**6.** **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal erre felhatalmazott munkatársai végzik A tárolt adatokhoz hozzáférni kizárólag az arra kijelölt munkatársak jogosultak.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatait védjük többek között a jogosulatlan hozzáférés ellen vagy azok jogosulatlan megváltoztatása ellen.

**7. Az érintett adatkezeléssel kapcsolatos jogai, jogorvoslati lehetőségei**

Az érintett kérelmezheti (az 1. pontban megjelölt elérhetőségeken):

a) tájékoztatását a személyes adatai kezeléséről,

b) személyes adatainak helyesbítését,

c) személyes adatai kezelésének korlátozását (meghatározott esetekben),

d) személyes adatai törlését ,

e) valamint az adatkezeléshez adott hozzájárulását bármely időpontban visszavonhatja. A hozzájárulás visszavonása nem érinti a visszavonás előtti adatkezelés jogszerűségét.

Az érintett kérelmére Adatkezelő

• Tájékoztatást ad arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.

• A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.

• Amennyiben az érintett az adatkezelés tárgyát képező személyes adatok másolatát kéri, Adatkezelő ezt rendelkezésre bocsátja. Az érintett által kért további másolatokért Adatkezelő adminisztratív költségeken alapuló ésszerű mértékű díjat számíthat fel.

• Adatkezelő az érintett kérésére indokolatlan késedelem nélkül helyesbíti az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

Adatkezelő

• a személyes adatot törli, ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, ha az érintett az adatkezeléshez adott hozzájárulását visszavonja és az adatkezelésnek más jogalapja nincs.

• Az érintett kérésére korlátozza az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges.Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

Az érintett személyes adatok helyesbítésére, törlésére, korlátozására, vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet, értesíti.

 **Jogorvoslati lehetőségei**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 2. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál és a panaszost a vizsgálat eredményéről tájékoztatja.

**Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

Nemzeti Adatvédelmi és Információszabadság Hatóság

1055 Budapest Falk Miksa utca 9-11.

Fax: +361-391-1410 e-mail: ugyfelszolgalat@naih.hu

**Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint az adatkezelő a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

**Kártérítéshez való jog, sérelemdíj**

Ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni.

Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**Hatályos 2020. május 5. napjától**